CELEX: 32022R0202
Language: lv
Date: 2022-02-14 00:00:00
Title: Komisijas Īstenošanas regula (ES) 2022/202 (2022. gada 14. februāris), ar kuru labo Īstenošanas regulu (ES) 2017/2470, ar ko izveido jauno pārtikas produktu Savienības sarakstu (Dokuments attiecas uz EEZ)

15.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 33/41
               
            
         KOMISIJAS ĪSTENOŠANAS REGULA (ES) 2022/202
         (2022. gada 14. februāris),
         ar kuru labo Īstenošanas regulu (ES) 2017/2470, ar ko izveido jauno pārtikas produktu Savienības sarakstu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 8. pantu,
         pēc apspriešanās ar Augu, dzīvnieku, pārtikas aprites un dzīvnieku barības pastāvīgo komiteju,
         tā kā:
         
                     (1)
                  
                  
                     Saskaņā ar Regulas (ES) 2015/2283 8. pantu Komisijai līdz 2018. gada 1. janvārim bija jāizveido to jauno pārtikas produktu Savienības saraksts, kuri atļauti vai paziņoti, ievērojot Eiropas Parlamenta un Padomes Regulu (EK) Nr. 258/97 (2).
                  
               
                     (2)
                  
                  
                     To jauno pārtikas produktu Savienības saraksts, kuri ir atļauti vai paziņoti saskaņā ar Regulu (EK) Nr. 258/97, tika izveidots ar Komisijas Īstenošanas regulu (ES) 2017/2470 (3).
                  
               
                     (3)
                  
                  
                     Komisija Īstenošanas regulas (ES) 2017/2470 pielikumā ir konstatējusi kļūdas. Labojumi ir vajadzīgi, lai pārtikas apritē iesaistītajiem uzņēmējiem un dalībvalstu kompetentajām iestādēm dotu skaidrību un juridisko noteiktību, tādējādi nodrošinot jauno pārtikas produktu Savienības saraksta pareizu īstenošanu un izmantošanu.
                  
               
                     (4)
                  
                  
                     Čehijas kompetentā iestāde saskaņā ar Regulas (EK) Nr. 258/97 5. pantu ar zināmiem nosacījumiem ir atļāvusi izmantot jauno pārtikas produktu “Cistus incanus L. Pandalis augs”. Šā jaunā pārtikas produkta specifikācijā kļūdas dēļ nebija norādīts, ka jaunais pārtikas produkts sastāv no žāvētām un sagrieztām Cistus incanus L. Pandalis virszemes daļām (jaunie koksnainie dzinumi). Turklāt specifikācijā kļūdaini pievienota detalizēta informācija par jaunā pārtikas produkta sastāvu, kuru pieteikuma iesniedzējs bija iesniedzis kā papildu informāciju, kas nebija iekļauta Čehijas kompetentās iestādes sniegtajā atzinumā, un kura nav nepieciešama ne nekaitīguma novērtēšanai, ne produkta aprakstīšanai. Tātad šī informācija būtu jāsvītro. Tāpēc Īstenošanas regulas (ES) 2017/2470 pielikuma 2. tabulā iekļautā specifikācija, kas attiecas uz “Cistus incanus L. Pandalis augu”, būtu jālabo.
                  
               
                     (5)
                  
                  
                     Komisijas Īstenošanas regula (ES) 2021/1318 (4) Savienības atļauto jauno pārtikas produktu sarakstu laboja, tajā iekļaujot jauno pārtikas produktu “kalcija-L-metilfolāts”, kurš, lai gan 2008. gada janvārī Īrijas kompetentā iestāde saskaņā ar Eiropas Parlamenta un Padomes Regulu (EK) Nr. 258/97 to ar zināmiem nosacījumiem atļāva izmantot, kļūdas pēc Savienības saraksta veidošanas laikā tajā netika iekļauts. Lietošanas nosacījumi, kas tiek attiecināti uz Savienības sarakstā iekļauto kalcija L-metilfolātu uztura bagātinātājos, kuri definēti Eiropas Parlamenta un Padomes Direktīvā 2002/46/EK (5), kļūdas pēc no lietotāju mērķgrupas izslēdza zīdaiņus un mazus bērnus, lai gan sākotnējā atļauja minēto lietojumu atļāva. Tāpēc nepieciešams Īstenošanas Regulas (ES) 2017/2470 pielikuma 1. tabulas ieraksta “kalcija L-metilfolāts” labojums.
                  
               
                     (6)
                  
                  
                     Limiti, kas ar Īstenošanas regulu (ES) 2021/1318 pieņemtajā kalcija L-metilfolāta specifikācijā noteikti dzīvsudrabam (≤ 1,0 mg/kg) un platīnam (≤ 2 mg/kg), ir tie paši, kas šā jaunā pārtikas produkta specifikācijā noteikti ar Komisijas Deleģēto regulu (ES) 2021/571 (6), kura atļauj kalcija-L-metilfolātu izmantot par folāta avotu maisījumos zīdaiņiem, papildu ēdināšanas maisījumos zīdaiņiem, apstrādātu graudaugu pārtikā un bērnu pārtikā. Taču sākotnēji Īrijas kompetentā iestāde jau 2008. gadā, pamatojoties uz labvēlīgu Eiropas Pārtikas nekaitīguma iestādes atzinumu par jaunā pārtikas produkta nekaitīgumu (7), ir atļāvusi ≤ 1,5 mg/kg limitu dzīvsudrabam un ≤ 10 mg/kg – platīnam. Tāpēc Īstenošanas regulas (ES) 2017/2470 pielikuma 2. tabulu nepieciešams attiecīgi labot.
                  
               
                     (7)
                  
                  
                     Īstenošanas regula (ES) 2017/2470, kurā iekļauts jauno pārtikas produktu Savienības saraksts, būtu attiecīgi jālabo.
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2017/2470 pielikumu labo saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Briselē, 2022. gada 14. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 327, 11.12.2015., 1. lpp.
         
         
            (2)  Eiropas Parlamenta un Padomes Regula (EK) Nr. 258/97 (1997. gada 27. janvāris), kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).
         
            (3)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).
         
            (4)  Komisijas Īstenošanas regula (ES) 2021/1318 (2021. gada 9. augusts), ar kuru labo Īstenošanas regulu (ES) 2017/2470, ar ko izveido jauno pārtikas produktu Savienības sarakstu, Lēmumu 2008/968/EK, ar ko atļauj laist tirgū Mortierella alpina eļļu ar augstu arahidonskābes saturu kā jaunu pārtikas produktu sastāvdaļu, un Īstenošanas regulu (ES) 2020/484, ar ko atļauj kā jaunu pārtikas produktu laist tirgū lakto-N-tetraozi (OV L 286, 10.8.2021., 5. lpp.).
         
            (5)  Eiropas Parlamenta un Padomes Direktīva 2002/46/EK (2002. gada 10. jūnijs) par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).
         
            (6)  Komisijas Deleģētā regula (ES) 2021/571 (2021. gada 20. janvāris), ar ko attiecībā uz tādu vielu sarakstu, kuras drīkst pievienot maisījumiem zīdaiņiem un papildu ēdināšanas maisījumiem zīdaiņiem, bērnu pārtikai un apstrādātu graudaugu pārtikai, groza Eiropas Parlamenta un Padomes Regulas (ES) Nr. 609/2013 pielikumu (OV L 120, 8.4.2021., 1. lpp.).
         
            (7)  EFSA Journal (2004) 135, 1–20.
      
      
         
            PIELIKUMS
            Īstenošanas regulas (ES) 2017/2470 pielikumu labo šādi:
            
                        1)
                     
                     
                        ierakstu “Kalcija L-metilfolāts” aizstāj ar šādu:
                        
                                    a)
                                 
                                 
                                    pielikuma 1. tabulā “Atļautie jaunie pārtikas produkti”:
                                    
                                                Atļautais jaunais pārtikas produkts
                                             
                                             
                                                Jaunā pārtikas produkta lietošanas nosacījumi
                                             
                                             
                                                Īpašas papildu marķēšanas prasības
                                             
                                             
                                                Citas prasības
                                             
                                          
                                                “Kalcija-L-metilfolāts
                                                
                                             
                                             
                                                
                                                   Konkrēta pārtikas kategorija
                                                
                                             
                                             
                                                
                                                   Maksimālie līmeņi (kas izteikti kā folijskābe)
                                                
                                             
                                             
                                                Jaunā pārtikas produkta nosaukums to saturošu pārtikas produktu marķējumā – “Kalcija-L-metilfolāts”.”
                                             
                                             
                                                 
                                             
                                          
                                                Īpašiem medicīniskiem nolūkiem paredzēta pārtika un pilnīga uztura aizstājēji svara kontrolei, kuri atbilst definīcijai Regulā (ES) Nr. 609/2013
                                             
                                             
                                                Saskaņā ar Regulu (ES) Nr. 609/2013
                                             
                                          
                                                Tādi maisījumi zīdaiņiem un papildu ēdināšanas maisījumi zīdaiņiem, kas atbilst definīcijai Regulā (ES) Nr. 609/2013
                                             
                                             
                                                Saskaņā ar Regulu (ES) Nr. 609/2013
                                             
                                          
                                                Zīdaiņiem un maziem bērniem paredzēta apstrādātu graudaugu pārtika un bērnu pārtika, kas atbilst definīcijai Regulā (ES) Nr. 609/2013
                                             
                                             
                                                Saskaņā ar Regulu (ES) Nr. 609/2013
                                             
                                          
                                                Uztura bagātinātāji, kas atbilst definīcijai Direktīvā 2002/46/EK
                                             
                                             
                                                Saskaņā ar Direktīvu 2002/46/EK
                                             
                                          
                                                Pārtikas produkti, kas bagātināti ar noteiktām vielām saskaņā ar Regulu (EK) Nr. 1925/2006
                                             
                                             
                                                Saskaņā ar Regulu (EK) Nr. 1925/2006
                                             
                                          un
                                 
                              
                                    b)
                                 
                                 
                                    pielikuma 2. tabulā (Specifikācijas):
                                    
                                                Atļautais jaunais pārtikas produkts
                                             
                                             
                                                Specifikācija
                                             
                                          
                                                “Kalcija-L-metilfolāts
                                                
                                             
                                             
                                                
                                                   Apraksts
                                                
                                                Jauno pārtikas produktu ražo, izmantojot ķīmisko sintēzi, ko sāk no folijskābes.
                                                Tas ir balts līdz gaiši dzeltens kristālisks pulveris, gandrīz bez smaržas, šķīstošs ūdenī un ļoti vāji šķīstošs vai nešķīstošs lielākajā daļā organisko šķīdinātāju.
                                                
                                                   Definīcija
                                                
                                                Ķīmiskā formula: C20H23CaN7O6
                                                
                                                Sistemātiskais nosaukums: N-[4-[[[(6S)-2-amino-1,4,5,6,7,8-heksahidro-5-metil-4-okso-6-pteridinil]metil]amino]benzoil]-L-glutamīnskābe, kalcija sāls
                                                
                                                   CAS Nr.: 129025-21-4 (kalcija sāls ar nespecificētu L-5-MTHF/Ca2+ attiecību) un 151533-22-1 (kalcija sāls ar specificētu L-5-MTHF/Ca2+ attiecību 1:1)
                                                Molekulmasa: 497,5 daltoni
                                                Sinonīmi: L-metilfolāta kalcijs; L-5-metiltetrahidrofolijskābes kalcija sāls [(L-5-MTHF-Ca)]; (6S)-5-metiltetrahidrofolijskābes kalcija sāls [(6S)-5-MTHF-Ca]; (6S)-5-metil-5,6,7,8-tetrahidropteroil-L-glutamīnskābes kalcija sāls un L-5-metiltetrahidrofolijskābe (L-5-MTHF) bez specificēta katjona.
                                                Struktūrformula:
                                                
                                                   
                                                
                                                   Parametri
                                                
                                                Tīrība > 95 % (sausā vielā)
                                                Ūdens: ≤ 17,0 %
                                                Kalcijs (bezūdens bāze bez šķīdinātājiem): 7,0–8,5 %
                                                Kalcija D-metilfolāts (6R, αS izomērs): ≤ 1,0 %
                                                Citi folāti un radniecīgas vielas: ≤ 2,5 %
                                                Etanols: ≤ 0,5 %
                                                
                                                   Kontaminanti
                                                
                                             
                                          
                                                Zīdaiņi un mazi bērni
                                             
                                             
                                                Visas lietotāju grupas, izņemot zīdaiņus un mazus bērnus
                                             
                                          
                                                Svins: ≤ 1 mg/kg
                                             
                                             
                                                Svins: ≤ 1 mg/kg
                                             
                                          
                                                Bors: ≤ 10 mg/kg
                                             
                                             
                                                Bors: ≤ 10 mg/kg
                                             
                                          
                                                Kadmijs: ≤ 0,5 mg/kg
                                             
                                             
                                                Kadmijs: ≤ 0,5 mg/kg
                                             
                                          
                                                Dzīvsudrabs: ≤ 1,0 mg/kg
                                             
                                             
                                                Dzīvsudrabs: ≤ 1,5 mg/kg
                                             
                                          
                                                Arsēns: ≤ 1,5 mg/kg
                                             
                                             
                                                Arsēns: ≤ 1,5 mg/kg
                                             
                                          
                                                Platīns: ≤ 2 mg/kg
                                             
                                             
                                                Platīns: ≤ 10 mg/kg
                                             
                                          
                                                
                                                   Mikrobioloģiskie kritēriji
                                                
                                                Kopējais dzīvotspējīgo aerobo mikroorganismu skaits: ≤ 1 000  KVV/g
                                                Kopējais rauga un pelējuma sēnīšu skaits: ≤ 100 KVV/g
                                             
                                          
                                                KVV: kolonijas veidojošas vienības.”;
                                             
                                          
                              
                  
                        2)
                     
                     
                        pielikuma 2. tabulā ierakstu “Cistus incanus L. Pandalis augs” aizstāj ar šādu:
                        
                                    Atļautais jaunais pārtikas produkts
                                 
                                 
                                    Specifikācija
                                 
                              
                                    “
                                          Cistus incanus L. Pandalis augs
                                    
                                 
                                 
                                    
                                       Apraksts
                                    
                                    
                                       Cistus incanus L. Pandalis augs pieder pie klinšrožu dzimtas (Cistaceae) un ir Vidusjūras reģiona Halkidikes pussalas autohtonā suga.
                                    Jaunais pārtikas produkts sastāv no žāvētām un sagrieztām Cistus incanus L. Pandalis virszemes daļām (jaunie koksnainie dzinumi).”